1977

**1977. aasta** (**MCMLXXVII**) oli 20. sajandi 77. aasta.

## Sündmused maailmas

### Jaanuar
* 1. jaanuar – Prahas asutati kodanikuõiguste eest võitlejate grupp Harta 77.
*13. jaanuar – Almatõs kukkus umbes 3 km enne lennuväljale jõudmist mootoripõlengu tõttu alla Aerofloti lennuk Tu-104, kõik 90 pardal viibinut said surma.
*18. jaanuar – avastati leegionärihaigust tekitav bakter.
*18. jaanuar – Austraalias Sydney lähedal Granville'is leidis aset Austraalia suurim Granville'i rongiõnnetus, milles hukkus 83 inimest.
*19. jaanuar – Miamis sadas ainus kord linna ajaloos lund. 
*20. jaanuar – USA presidendiks sai Gerald Fordi järel Jimmy Carter.
*21. jaanuar – USA president Jimmy Carter andis armu Vietnami sõtta mobiliseerimisest kõrvalehoidjatele.

### Veebruar
*7. veebruar – startis Nõukogude kosmoselaev Sojuz 24.

### Märts
*4. märts – Rumeenias oli maavärin, milles hukkus umbes 1500 inimest.
*27. märts – toimus ajaloo raskeim lennuõnnetus: Tenerife saarel Los Rodeoses põrkasid kokku kaks lennukit Boeing-747, hukkus 575 inimest.

### Aprill
*4. aprill – lennufirma Southern Always lennuk Douglas DC-9 üritas mõlema mootori ülesütlemise tõttu hädamaandumist kaherealisel autoteel USA Georgia osariigis Hope'is. 85 pardal olnud inimesest hukkus 62 ja lisaks 8 inimest, kes viibisid autoteel.

### Mai
*7. mai – Eurovisiooni lauluvõistluse võitis Prantsusmaa lauluga "L'Oiseau Et L'Enfant".
*23. mai – teatati bakterite kasutamisest insuliini valmistamiseks laboris.
*25. mai – esilinastus film "Tähtede sõda: osa IV – Uus lootus".

### Juuni
*5. juuni – Seišellidel toimus riigipööre, presidendiks sai France-Albert René.
*5. juuni – müügile tuli esimene praktiline personaalarvuti Apple II.
*15. juuni – Hispaanias olid esimesed demokraatlikud valimised üle 41 aasta.
*27. juuni – Djibouti iseseisvus.

### Juuli
*5. juuli – Pakistanis toimus sõjaväeline riigipööre, millega kukutati Zulfikar Ali Bhutto valitsus ning mille käigus tuli võimule Muhammed Ziaul Haq.
*8. juuli – peaminister Vabariigi Presidendi ülesandeis Tõnis Kint asutas Finantsministeeriumi.
*13. juuli – New Yorgis oli suur voolukatkestus.
*22. juuli – Hiinas tuli Deng Xiaoping taas võimule.
*28. juuli – Hispaania esitas avalduse Euroopa Ühendusse astumiseks.

### August
*17. august – Nõukogude Liidu aatomijäälõhkuja Arktika jõudis esimese pealveelaevana põhjapoolusele.
*20. august – startis USA kosmoseaparaat Voyager 2.

### September
*5. september – startis USA kosmoseaparaat Voyager 1.
*10. september – Prantsusmaal leidis aset viimane giljotiiniga hukkamine.
*20. september – Vietnam ja Djibouti võeti vastu ÜRO-sse.

### Oktoober

* ...

### November
*10. november – Hispaania võeti Euroopa Nõukogu liikmeks.
*19. november – Egiptuse president Anwar Sadat külastas Jeruusalemma.

### Detsember
*4. detsember – Jean-Bédel Bokassa kroonis ennast Kesk-Aafrika Keisririigi keisriks.
*4. detsember – Malaisias Tanjung Kupangis kukkus alla kaaperdatud Malaysian Airline Systemi lend 653, kõik 100 pardal viibinut said surma.

## Sündmused Eestis
* 17. veebruar – Tartu sai 100 000 elanikuga linnaks.
* 24. veebruar – Vanemuise teatrihoone katusel lehvis varahommikul sinimustvalge lipp, tuletamaks meelde Eesti Vabariigi 59. aastapäeva.
* 25. veebruar – Eesti alevike ja külade nimekirja kinnitamisega viidi lõpule 1975–1976 toimunud maa-asulate arvestuse "korrastamine", mille käigus anti suurematele maa-asulate aleviku kategooria ning vähendati tunduvalt külade arvu, ühendades väikesed külad omavahel või liites suurematega. Enne oli 7023 mitmesugust maa-asulat (küla, asundust, keskust, alevikku), pärast 3444, nendest 3279 küla ja 165 alevikku.
* 10. märts – EPA rektor Arnold Rüütel sai EKP Keskkomiteesekretäriks põllumajanduse küsimustes.
* 19. aprill – toimus Lääne-Virumaal Tapa vallas Moel NSV Liidu õhujõudude lennuki AN-24 lennuõnnetus (Moe lennukatastroof), kui see maandumisel ohutusnõuete rikkumise ja Moe katlamaja korstnal ohutustulede puudumise tõttu põrkas kokku katlamaja korstnaga. Hukkusid kõik 21 lennukis olnud sõjaväelast. 
*15. august – asutati Kristjan Raua majamuuseum.
* 14.–15. oktoober – Tartu Ülikooli taasavamise 175. aastapäeva pidustused.
*21. detsember – kinnitati "Eesti NSV ajaloo- ja kultuurimälestiste kaitse ja kasutamise seadus", mis hakkas kehtima 1. mail 1978.

* Aasta jooksul algas Tallinna Lasnamäe linnaosa väljaehitamine.

## Spordisündmused
*14. aprill – Rosemarie Ackermann püstitas naiste kõrgushüppe maailmarekordi 1.97.
*21. aprill – Alejandro Casanas püstitas meeste 110 m tõkkejooksu maailmarekordi 13,21.
*21. aprill – Alberto Juantarena püstitas meeste 800 m jooksu maailmarekordi 1.43,44.
*1. mai – Chantal Langlacé püstitas naiste maratonijooksu maailmarekordi 2:35.16.
*16. mai – Muhammad Ali võitis profipoksi raskekaalu maailmameistri tiitlimatšis USA-s Landoveri Capital Centre'is punktidega Alfredo Evangelistat. 
*25. mai – Rosemarie Ackermann püstitas naiste kõrgushüppe maailmarekordi 2.00.
*1. juuni – Chantal Langlacé püstitas naiste maratonijooksu maailmarekordi 2:35.15. 
*9. juuni – Peg Neppel püstitas naiste 10 000 m jooksu maailmarekordi 33.15,1.
*10. juuni – Christa Vahelensieck püstitas naiste maratonijooksu maailmarekordi 2:34.47.
*11. juuni – Edwin Moses püstitas meeste 400 m tõkkejooksu maailmarekordi 47,45.
*1. juuli – Marlies Göhr püstitas naiste 100 m jooksu maailmarekordi 10,88.
*2. juuli – Vladimir Jaštšenko püstitas meeste kõrgushüppe maailmarekordi 2.33.
*5. juuli – Dick Quax püstitas meeste 5000 m jooksu maailmarekordi 13.12,9.
*6. juuli – Jane Merrill püstitas naiste 5000 m jooksu maailmarekordi 15.37,0.
*11. juuli – Edwin Moses püstitas meeste 400 m tõkkejooksu maailmarekordi 47,45.
*29. september – Muhammad Ali võitis profipoksi raskekaalu maailmameistri tiitlimatšis New Yorgi Madison Square Gardenis punktidega Earnie Shaversit. 

## Sündinud

* 13. jaanuar – Orlando Bloom, inglise filminäitleja
* 17. jaanuar – Dmitri Kiritšenko, vene jalgpallur
* 28. jaanuar – Takuma Satō, jaapani autovõidusõitja
* 2. veebruar – Shakira, Colombia laulja
* 23. veebruar – Kristina Šmigun, eesti murdmaasuusataja 
* 4. märts – Kadri Koppel, Eesti laulupedagoog 
* 6. märts – Giórgos Karagkoúnis, kreeka jalgpallur
* 2. aprill – Per Elofsson, rootsi murdmaasuusataja
* 12. aprill – Tobias Angerer, saksa murdmaasuusataja
* 17. aprill – Frederik Magle, Taani helilooja, organist ja pianist
* 11. mai – Janne Ahonen, soome suusahüppaja
* 27. juuni – Raúl (Raúl González), Hispaania jalgpallur
* 27. juuni – Nicole Aunapu Mann, USA merejalaväelane ja astronaut
* 1. juuli – Liv Tyler, USA filminäitleja
* 14. juuli – Victoria, Rootsi kroonprintsess
* 18. juuli – Aleksandr Morozevitš, vene maletaja
* 4. august – Marek Heinz, tšehhi jalgpallur
* 12. august – Jesper Grønkjær, taani jalgpallur
* 17. august – Thierry Henry, prantsuse jalgpallur
* 27. august – Deco, brasiilia päritolu portugali jalgpallur
* 28. august – Tiit Ojasoo, eesti teatrilavastaja
* 30. august – Félix Sánchez, Dominikaani kergejõustiklane
* 27. september – Andrus Värnik, eesti odaviskaja
* 1. oktoober – Dwight Phillips, USA kergejõustiklane
* 15. oktoober – David Trézéguet, prantsuse jalgpallur
* 3. november – Aria Giovanni (Cindy Renee Volk), USA alastimodell ja näitleja
* 16. november – Oksana Bajul, ukraina iluuisutaja
* 20. november – Mihhail Ivanov, vene murdmaasuusataja
* 3. detsember – Adam Małysz, poola suusahüppaja
* 8. detsember – Priit Narusk, eesti murdmaasuusataja

## Surnud

* 5. jaanuar – Artur Adson, eesti luuletaja ja näitekirjanik
* 8. jaanuar – Helgi Hirv, eesti graafik
* 14. jaanuar – Anthony Eden, Suurbritannia poliitik
* 14. jaanuar – Anaïs Nin, kirjanik
* 21. aprill – Gummo Marx, USA koomik
* 5. mai – Ludwig Erhard, Saksamaa poliitik
* 7. mai – Francisco Saverio, Parma hertsogliku perekonna pea
* 10. mai – Joan Crawford, USA näitleja
* 16. juuli – Edgar Velbri, eesti arhitekt, ruumikujundaja ja mööblikunstnik
* 2. juuli – Vladimir Nabokov, vene-ameerika kirjanik
* 2. juuli – Evald Döring, Eesti sõjaväelane
* 19. juuli – Karl Ristikivi, eesti kirjanik
* 4. august – Oskar Lõvi, eesti poliitik
* 14. august – Aleksandr Luria, Nõukogude psühholoog, neuropsühholoogia rajajaid
* 16. august – Elvis Presley, USA laulja ja näitleja
* 19. august – Groucho Marx, USA koomik
* 16. september – Maria Callas, laulja
* 14. oktoober – Bing Crosby, USA laulja
* 22. november – August Pulst, eesti maalikunstnik
* 25. detsember – Charlie Chaplin, filminäitleja
* 27. detsember – Voldemar Panso, eesti näitleja ja lavastaja

## [[Nobeli auhind|Nobeli auhinnad]]
*füüsika – Philip Warren Anderson, Nevill Francis Mott, John Hasbrouck van Vleck
*keemia – Ilya Prigogine
*meditsiin – Roger Guillemin, Andrzej Wiktor Schally, Rosalyn Yalow
*kirjandus – Vicente Aleixandre
*rahu – Amnesty International
*majandus – Bertil Ohlin, James Meade

## Viited